CELEX: 31992D0469
Language: el
Date: 1992-09-02 00:00:00
Title: 92/469/ΕΟΚ: Απόφαση της Επιτροπής της 2ας Σεπτεμβρίου 1992 σχετικά με την έγκριση μεθόδων ταξινόμησης των σφαγίων χοίρων στη Δανία (Το κείμενο στη δανική γλώσσα είναι το μόνο αυθεντικό)

Avis juridique important

|

31992D0469

92/469/ΕΟΚ: Απόφαση της Επιτροπής της 2ας Σεπτεμβρίου 1992 σχετικά με την έγκριση μεθόδων ταξινόμησης των σφαγίων χοίρων στη Δανία (Το κείμενο στη δανική γλώσσα είναι το μόνο αυθεντικό)  

Επίσημη Εφημερίδα αριθ. L 265 της 11/09/1992 σ. 0039 - 0042

ΑΠΟΦΑΣΗ ΤΗΣ ΕΠΙΤΡΟΠΗΣ  της 2ας Σεπτεμβρίου 1992  σχετικά με την έγκριση μεθόδων ταξινόμησης των σφαγίων χοίρων στη Δανία  (Το κείμενο στη δανική γλώσσα είναι το μόνο αυθεντικό)  (92/469/ΕΟΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρων (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2), και ιδίως το άρθρο 5  παράγραφος 2,  Εκτιμώντας:  ότι ο κανονισμός (ΕΟΚ) αριθ. 3220/84 προβλέπει, στο άρθρο 2 παράγραφος 3, ότι η ταξινόμηση σφαγίων χοίρων πρέπει να πραγματοποιείται με εκτίμηση της περιεκτικότητας σε άπαχο κρέας, σύμφωνα με μεθόδους εκτίμησης στατιστικά δοκιμασμένες και βασισμένες σε  σωματικές μετρήσεις ενός ή περισσότερων ανατομικών μερών του σφαγίου χοίρου- ότι η έγκριση των μεθόδων ταξινόμησης εξαρτάται από την τήρηση ανώτατης ανοχής για στατιστικό σφάλμα κατά την εκτίμηση- ότι η εν λόγω ανοχή καθορίζεται στο άρθρο 3 του  κανονισμού (ΕΟΚ) αριθ. 2967/85 της Επιτροπής της 24ης Οκτωβρίου 1985 που καθορίζει τις λεπτομέρειες εφαρμογής της κοινοτικής κλίμακας ταξινόμησης των σφαγίων χοίρων (3)-  ότι η χρησιμοποίηση της συσκευής που ονομάζεται "Klassificeringscenter (KC)", της συσκευής που ονομάζεται "Fat-O-Meater/Manuel Klassificering (FOM/MK)" και της συσκευής που ονομάζεται "Ultra-FOM" έχει επιτραπεί για τη Δανία με την απόφαση 91/358/ΕΟΚ της  Επιτροπής (4)-  ότι η κυβέρνηση της Δανίας ζήτησε από την Επιτροπή, όσον αφορά τις συσκευές "KC" και "FOM/MK", την έγκριση της χρησιμοποίησης νέου τύπου για τον υπολογισμό της περιεκτικότητας των σφαγίων των χοίρων σε άπαχο κρέας- ότι οι νέες εξελίξεις στη διαδικασία  της σφαγής απαιτούν την έγκριση των μεθόδων για την ταξινόμηση των γδαρμένων σφαγίων χοίρων- ότι, από την εξέταση της εν λόγω αίτησης, φαίνεται ότι πληρούνται οι όροι για την έγκριση της εν λόγω μεθόδου ταξινόμησης-  ότι, για λόγους ευκρίνειας, πρέπει να θεσπιστεί νέα απόφαση, στην οποία να συμπεριληφθούν οι τρεις μέθοδοι- ότι, κατά συνέπεια, πρέπει να καταργηθεί η απόφαση 91/358/ΕΟΚ-  ότι ο κανονισμός (ΕΟΚ) αριθ. 3220/84 προβλέπει, στο άρθρο 2, ότι τα κράτη μέλη μπορούν να εξουσιοδοτούνται να προβλέπουν ποιοτικό τύπο διαφορετικό του ποιοτικού τύπου που καθορίζεται στο εν λόγω άρθρο όταν η εμπορική πρακτική ή οι τεχνικές ανάγκες  υπαγορεύουν τέτοια παρέκκλιση-  ότι, στη Δανία, οι τεχνικές ανάγκες οι σχετικές με τη χρησιμοποίηση της μεθόδου ταξινομήσεως και, κατά συνέπεια, η εμπορική πρακτική, συνεπάγονται αφαίρεση των νεφρών, του περινεφρικού λίπους και του διαφράγματος- ότι ενδείκνυται να ληφθούν υπόψη τα εν  λόγω στοιχεία για τη διόρθωση του βάρους, ώστε να αντιστοιχεί στον καθορισμένο ποιοτικό τύπο-  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Επιτρέπεται στη Δανία η χρησιμοποίηση των ακόλουθων μεθόδων για την ταξινόμηση των σφαγίων χοίρων σύμφωνα με τον κανονισμό (ΕΟΚ) αριθ. 3220/84:  - της συσκευής που ονομάζεται "Klassificeringscenter (KC)" και η σχετική μέθοδος εκτίμησης, οι λεπτομέρειες εφαρμογής της οποίας περιγράφονται στο μέρος 1 του παραρτήματος,  - της συσκευής που ονομάζεται "Fat-O-Meater/Manuel Klassificering (FOM/MK)" και η σχετική μέθοδος εκτίμησης, οι λεπτομέρειες εφαρμογής της οποίας περιγράφονται στο μέρος 2 του παραρτήματος,  - της συσκευτής που ονομάζεται "Ultra-FOM" και της σχετικής μεθόδου εκτίμησης, οι λεπτομέρειες της οποίας περιγράφονται στο μέρος 3 του παραρτήματος.  2. Όσον αφορά τη συσκευή "Ultra-FOM", καθορίζεται ότι μετά το τέλος της διαδικασίας μετρήσεως πρέπει να είναι δυνατό να εξακριβωθεί, επί του σφαγίου, ότι η συσκευή μέτρησε τις τιμές μετρήσεως Χ1, Χ2 και Χ3 στο μέρος που προβλέπεται στο παράρτημα μέρος 3  σημείο 3. Η σήμανση που ανταποκρίνεται στο μέρος της καταμέτρησης πρέπει υποχρεωτικά να γίνει ταυτόχρονα με τη διαδικασία της μέτρησης.  Άρθρο 2  Κατά παρέκκλιση από τον ποιοτικό τύπο που αναφέρεται στο άρθρο 2 του κανονισμού (ΕΟΚ) αριθ. 3220/84, επιτρέπεται η εκδορά σφαγίων χοίρου πριν ζυγιστούν και ταξινομηθούν και γι' αυτό τα μπροστινά πόδια κόβονται ακριβώς πάνω από το "os carpi  accessorium" και τα πισινά πόδια ακριβώς κάτω από το "calcaneum". Τα γδαρμένα σφάγια πρέπει να ταξινομούνται από τη συσκευή "KC" ή τη συσκευή "FOM/MK", χρησιμοποιώντας τον ειδικό τύπο που προβλέπεται αντίστοιχα στα μέρη 1 και 2 του παραρτήματος. Το  βάρος του θερμού σφαγίου (εξαιρουμένου του περινεφρικού λίπους, των νεφρών και του διαφράγματος) των σφαγίων αυτών υπολογίζεται με τον ακόλουθο τύπο:  βάρος θερμού σφαγίου = 3,19 + 1,064 x βάρους γδαρμένου σφαγίου.  Άρθρο 3  Κατά παρέκκλιση από τον ποιοτικό τύπο που αναφέρεται στο άρθρο 2 του κανονισμού (ΕΟΚ) αριθ. 3220/84, από τα σφάγια χοίρου αφαιρούνται τα νεφρά, το περινεφρικό λίπος και το διάφραγμα πριν από τη ζύγιση και, στην περίπτωση που χρησιμοποιείται η  συσκευή "KC" ή η συσκευή "FOM/MK", πριν από την ταξινόμηση. Για τον καθορισμό των τιμών του σφαγμένου χοίρου σε συγκρίσιμη βάση, το διαπιστούμενο βάρος του θερμού σφαγίου αυξάνεται κατά 2,7 %.  Άρθρο 4  Δεν επιτρέπεται οποιαδήποτε τροποποίηση της συσκευής ή των μεθόδων εκτίμησης (σημεία μέτρησης ή τύπου).  Άρθρο 5  Η απόφαση 91/358/ΕΟΚ καταργείται.  Άρθρο 6  Η παρούσα απόφαση απευθύνεται στο Βασίλειο της Δανίας. Βρυξέλλες, 2 Σεπτεμβρίου 1992. Για την Επιτροπή  Ray MAC SHARRY  Μέλος της Επιτροπής   (1) ΕΕ αριθ. L 301 της 20. 11. 1984, σ. 1. (2) ΕΕ αριθ. L 353 της 17. 12. 1990, σ. 23. (3) ΕΕ αριθ. L 285 της 25. 10. 1985, σ. 39. (4) ΕΕ αριθ. L 193 της 17. 7. 1991, σ. 37.    ΠΑΡΑΡΤΗΜΑ  Μέθοδος ταξινόμησης σφαγίων χοίρων στη Δανία  ΜΕΡΟΣ 1  Klassificeringscenter (KC)  1. Η ταξινόμηση των σφαγίων πραγματοποιείται με τη βοήθεια της συσκευής που ονομάζεται "Klassificeringscenter" ("KC").  2. Η συσκευή είναι εφοδιασμένη με εννέα καθετήρες διαμέτρου 6 χιλιοστών. Κάθε καθετήρας διαθέτει μία φωτοδίοδο (Siemens SFH 950-LD 242 ΙΙ) και ένα φωτοανιχνευτή (Siemens SFH 960-BP 103) και δύναται να λειτουργεί σε απόσταση μεταξύ 1 και 180 χιλιοστά.  Τα αποτελέσματα των μετρήσεων μετατρέπονται σε προβλεπόμενη περιεκτικότητα σε άπαχο κρέας μέσω μιας κεντρικής μονάδας.  3. Η περιεκτικότητα του σφαγίου σε άπαχο κρέας υπολογίζεται με βάση δέκα μετρήσεις που πραγματοποιούνται σε επτά σημεία μέτρησης, που αναφέρεται στο σημείο 4, και σύμφωνα με τον ακόλουθο τύπο:  α) Σφάγια πριν από την εκδορά:   y  = 62,7200   0,2271x1   0,0430x2   0,1614x3   0,1467x4   0,1623x5   0,2062x6   0,1574x7 + 0,0621x8 + 0,0299x9 + 0,0384x10 + 0,0706x11 β) Σφάγια μετά την εκδορά:   y  = 58,4049   0,0380x1   0,0304x2   0,1660x3   0,1741x4   0,1819x5   0,1809x6   0,1722x7 + 0,0513x8 + 0,0522x9 + 0,0394x10 + 0,0440x11 όπου:   y  = το εκτιμώμενο ποσοστό άπαχου κρέατος στο σφάγιο. 4. Τα σημεία μέτρησης είναι:   X1  = το πάχος του νωτιαίου λίπους (1) σε χιλιοστά, που μετράται στο μέσο του τρίτου αυχενικού σπονδύλου, 10,5 εκατοστά από το μέσο του σφαγίου-  X2  = το πάχος του νωτιαίου λίπους (1) σε χιλιοστά, που μετράται στο μέσο του τέταρτου αυχενικού  σπονδύλου, 7 εκατοστά από το μέσο του σφαγίου-  X3  = το πάχος του νωτιαίου λίπους (1) σε χιλιοστά, που μετράται μεταξύ του τέταρτου και του πέμπτου τελευταίου θωρακικού σπονδύλου, 3 εκατοστά από το μέσο του σφαγίου-  X4  = το πάχος του νωτιαίου λίπους  (1) σε χιλιοστά, που μετράται μεταξύ του δεύτερου και του τρίτου τελευταίου θωρακικού σπονδύλου, 7 εκατοστά από το μέσο του σφαγίου-  X5  = το πάχος του νωτιαίου λίπους (1) σε χιλιοστά, που μετράται μεταξύ του πρώτου οσφυικού σπονδύλου και του  τελευταίου θωρακικού σπονδύλου, 6 εκατοστά από το μέσο του σφαγίου-  X6  = το πάχος του νωτιαίου λίπους (1) σε χιλιοστά, που μετράται 4 εκατοστά πριν από το πρόσθετο άκρο του ηβικού οστέος, 7 εκατοστά από το μέσο του σφαγίου-  X7  = το πάχος του  νωτιαίου λίπους (1) σε χιλιοστά, που μετράται στο πρόσθιο άκρο του ηβικού οστέος, 11 εκατοστά από το μέσο του σφαγίου-  X8  = το πλάτος του μυός σε χιλιοστά, που μετράται μεταξύ του τέταρτου και του πέμπτου θωρακικού σπονδύλου, 3 εκατοστά από το μέσο  του σφαγίου-  X9  = το πλάτος του μυός σε χιλιοστά, που μετράται μεταξύ του δεύτερου και του τρίτου τελευταίου θωρακικού σπονδύλου, 7 εκατοστά από το μέσο του σφαγίου-  X10  = το πλάτος του μυός σε χιλιοστά, που μετράται μεταξύ του πρώτου οσφυικού  σπονδύλου και του τελευταίου θωρακικού σπονδύλου, 6 εκατοστά από το μέσο του σφαγίου-  X11  = το βάρος θερμού σφαγίου σε χιλιόγραμμα (εκτός του περινεφρικού λίπους, των νεφρών και του διαφράγματος). Ο τύπος ισχύει για σφάγια βάρους μεταξύ 50 και  100 χιλιογράμμων.  ΜΕΡΟΣ 2  Fat-O-Meater/Manuel Klassificering (FOM/MK)  1. Η ταξινόμηση των σφαγίων χοίρων πραγματοποιείται με όργανο που ονομάζεται "Fat-O-Meater/Manuel Klassificering" ("FOM/MK").  2. Το όργανο είναι εξοπλισμένο με καθετήρα διαμέτρου 6 χιλιοστών, που περιλαμβάνει φωτοδίοδο (τύπου Siemens SFH950-LD 242 ΙΙ) και φωτοανιχνευτή (τύπου Siemens SFH960-BP 103) και δύναται να πραγματοποιεί μετρήσεις σε βάθος 1 έως 94 χιλιοστά.  Οι τιμές των μετρήσεων μετατρέπονται με τη βοήθεια ηλεκτρονικού υπολογιστή σε πόρισμα σχετικά με την εκτίμηση του ποσοστού σε άπαχο κρέας.  3. Η περιεκτικότητα του σφαγίου σε άπαχο κρέας υπολογίζεται με τον ακόλουθο τρόπο:  α) Σφάγια πριν από την εκδορά:   y  =61,2548   0,3724x1   0,3702x2 + 0,1337x3 + 0,0356x4 β) Σφάγια μετά την εκδορά:   y  =60,0   0,4288x1   0,3619x2 + 0,1792x3 όπου:   y  = το εκτιμώμενο ποσοστό άπαχου κρέατος στο σφάγιο-  X1  = το πάχος του νωτιαίου λίπους (2) σε χιλιοστά, το οποίο μετράται σε 8 εκατοστά από το μέσον του σφαγίου στο ύψος μεταξύ του τρίτου και τέταρτου οσφυικού σπονδύλου-  X2  = το πάχος του  νωτιαίου λίπους (1) σε χιλιοστά, το οποίο μετράται σε 6 εκατοστά από το μέσον του σφαγίου μεταξύ της τρίτης και της τέταρτης τελευταίας πλευράς-  X3  = το πλάτος του μυός σε χιλιοστά, το οποίο μετράται ταυτόχρονα και στο ίδιο σημείο με το x2-  X4  = το  βάρος του θερμού σφαγίου σε χιλιόγραμμα (εκτός του περινεφρικού λίπους, των νεφρών και του διαφράγματος). Ο τύπος ισχύει για σφάγια χοίρων βάρους μεταξύ 50 και 100 χιλιογράμμων.  ΜΕΡΟΣ 3  Ultra-FOM  1. Η ταξινόμηση των σφαγίων χοίρων πραγματοποιείται με συσκευή που ονομάζεται "Ultra-FOM".  2. Η συσκευή είναι εξοπλισμένη με καθετήρα υπερήχων 4MHZ (Kraurkraemer MB 4 SE). Το υπερηχητικό σήμα ψηφιοποιείται, αποθηκεύεται και υφίσταται επεξεργασία από μικροϋπολογιστή (τύπου INTEL 80 C 31).  Οι τιμές μετρήσεων μετατρέπονται σε πόρισμα με την εκτίμηση του ποσοστού σε άπαχο κρέας από την ίδια τη συσκευή "Ultra-FOM".  3. Η περιεκτικότητα του σφαγίου σε άπαχο κρέας υπολογίζεται με τον ακόλουθο τύπο:   y  = 63,8662   0,4465x1   0,5096x2 + 0,1281x3 όπου:   y  = εκτιμώμενο ποσοστό άπαχου κρέατος στο σφάγιο-  X1  = το πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται σε 7 εκατοστά από το μέσον του σφαγίου στο ύψος μεταξύ του τρίτου και τέταρτου οσφυικού  σπονδύλου-  X2  = το πάχος του νωτιαίου λίπους (συμπεριλαμβανομένου του δέρματος) σε χιλιοστά, το οποίο μετράται σε 7 εκατοστά από το μέσον του σφαγίου μεταξύ της τρίτης και της τέταρτης τελευταίας πλευράς-  X3  = το πλάτος του μυός σε χιλιοστά, το  οποίο μετράται ταυτόχρονα και στο ίδιο σημείο με το x2- Ο τύπος ισχύει για σφάγια χοίρων βάρους μεταξύ 50 και 100 χιλιογράμμων.   (1) Συμπεριλαμβανομένου του δέρματος στην περίπτωση των σφαγίων πριν από την εκδορά. (2) Συμπεριλαμβανομένου του δέρματος στην περίπτωση των σφάγιων πριν από την εκδορά.